การแข่งขันบาสเกตบอลชายชิงแชมป์ดิวิชัน 1 ของ NCAA

การแข่งขันบาสเกตบอลชิงแชมป์ดิวิชัน 1 ของ NCAA (อังกฤษ: NCAA Men's Division I Basketball Championship) หรือนิยมเรียกโดยทั่วไปว่า มาร์ชแมดเนสส์ (March Madness) หรือ บิ๊กแดนซ์ (Big Dance) เป็นการแข่งขันที่จัดเป็นประจำทุกปีราวเดือนมีนาคม โดยนำทีมบาสเกตบอลมหาวิทยาลัยในดิวิชัน 1 สังกัด NCAA ในสหรัฐอเมริกา มาแข่งเพื่อหาแชมป์ในแต่ละปี เริ่มจัดแข่งขันครั้งแรก ค.ศ. 1939 (พ.ศ. 2482) Tournament History, NCAA (เรียกดูข้อมูล 25 ธันวาคม ค.ศ. 2007) 

 ระบบการแข่งขัน 
การแข่งขันเป็นแบบแพ้คัดออก ในระบบปัจจุบันซึ่งเริ่มนำมาใช้เมื่อ ค.ศ. 2000 (พ.ศ. 2543) คัดมหาวิทยาลัยเข้าแข่งขันรวม 65 แห่ง โดยมาจากแชมป์ของแต่ละคอนเฟอร์เรนซ์ ทั้งหมด 31 คอนเฟอร์เรนซ์ รวมกับทีมที่เหลือที่คัดเลือกโดยคณะกรรมการ ทีมอันดับที่ 64 และ 65 แข่งกันเองก่อนเรียกรอบเปิด (Opening round) หลังจากนั้นจะเข้าแข่งในระดับภูมิภาค (Regionals) โดยแบ่งเป็น 4 ภูมิภาค ได้แต่ West, Midwest, South และ East ภูมิภาคละ 16 ทีมคำว่าภูมิภาคนี้หมายถึงสถานที่จัดแข่งขัน ทีมที่มาจากคอนเฟอร์เรนซ์เดียวกันจะถูกกระจายไปแข่งยังภูมิภาคต่าง ๆ โดยพยายามไม่ให้เจอกันเองก่อนรอบแปดทีมสุดท้าย ดูที่ Principles and Procedures for Establishing the Men's Bracket (เรียกดูข้อมูล 25 ธันวาคม ค.ศ. 2007)  แข่งแบบทัวนาเมนต์ โดยที่ทีมอันดับหนึ่งจะพบกับทีมอันดับสิบหก ทีมอันดับสองพบกับทีมอันดับสิบห้า เป็นต้น แข่งทั้งหมดสี่รอบ ได้แก่ รอบแรก รอบสอง และรอบ Regionals อีกสองรอบ (นิยมเรียกรอบ Sweet Sixteen สำหรับสิบหกทีมสุดท้าย และรอบ Elite Eight สำหรับแปดทีมสุดท้าย) จนได้แชมป์ภูมิภาค มาแข่งในระดับสี่ทีมสุดท้าย (Final Four) แข่งอีกสองรอบ ได้แก่รอบสี่ทีมสุดท้ายและรอบชิงชนะเลิศ เพื่อเหลือทีมเดียวซึ่งจะเป็นแชมป์ในปีนั้น

 รายชื่อมหาวิทยาลัยที่ชนะเลิศ 
มหาวิทยาลัยที่ได้แชมป์มากที่สุด คือ มหาวิทยาลัยแคลิฟอร์เนีย ลอสแอนเจลิส หรือ ยูซีแอลเอ ได้แชมป์ 11 ครั้ง รองลงมาคือ มหาวิทยาลัยเคนทักกี เป็นแชมป์ 7 สมัยHistory - Past Champions (เรียกดูข้อมูล 25 ธันวาคม ค.ศ. 2007)  มหาวิทยาลัยนอร์ทแคโรไลนา แชเปิลฮิลล์ และ มหาวิทยาลัยเคนทักกี ได้แชมป์ 5 ครั้ง มหาวิทยาลัยดุ๊กได้แชมป์ 4 ครั้ง ต่อไปนี้เป็นรายชื่อมหาวิทยาลัยที่ชนะเลิศการแข่งขันในแต่ละปี โดยแบ่งเรียงตามชื่อมหาวิทยาลัย

 มหาวิทยาลัย จำนวนครั้งที่ชนะเลิศ ปีที่ชนะเลิศ มหาวิทยาลัยแอริโซนา 1 1997 มหาวิทยาลัยอาร์คันซอ 1 1994 มหาวิทยาลัยแคลิฟอร์เนีย เบิร์กลีย์ 1 1959 มหาวิทยาลัยซินซินแนติ 2 1961, 1962 วิทยาลัยซีตี้แห่งนิวยอร์ก 1 1950 มหาวิทยาลัยคอนเนตทิคัต 2 1999, 2004 มหาวิทยาลัยดุ๊ก 4 1991, 1992, 2001, 2010 มหาวิทยาลัยฟลอริดา 2 2006, 2007 มหาวิทยาลัยจอร์จทาวน์ 1 1984 วิทยาลัยโฮลีครอส 1 1947 มหาวิทยาลัยอินดีแอนา 5 1940, 1953, 1976, 1981, 1987 มหาวิทยาลัยแคนซัส 3 1952, 1988, 2008 มหาวิทยาลัยเคนทักกี 7 1948, 1949, 1951, 1958, 1978, 1996, 1998 มหาวิทยาลัยลาซาล 1 1954 มหาวิทยาลัยลุยวิลล์ 2 1980, 1986 มหาวิทยาลัยลาโยลา ชิคาโก 1 1963 มหาวิทยาลัยมาร์เคว็ต 1 1977 มหาวิทยาลัยแมริแลนด์ 1 2002 มหาวิทยาลัยมิชิแกน 1 1989 มหาวิทยาลัยมิชิแกนสเตต 2 1979, 2000 มหาวิทยาลัยนอร์ทแคโรไลนา แชเปิลฮิลล์ 5 1957, 1982, 1993, 2005, 2009 มหาวิทยาลัยนอร์ทแคโรไลนาสเตต 2 1974, 1983 มหาวิทยาลัยโอไฮโอสเตต 1 1960 มหาวิทยาลัยโอคลาโฮมาสเตต 2 1945, 1946 มหาวิทยาลัยออริกอน 1 1939 มหาวิทยาลัยซานฟรานซิสโก 2 1955, 1956 มหาวิทยาลัยสแตนฟอร์ด 1 1942 มหาวิทยาลัยซีราคิวส์ 1 2003 มหาวิทยาลัยแคลิฟอร์เนีย ลอสแอนเจลิส 11 1964, 1965, 1967, 1968, 1969, 1970, 1971, 1972, 1973, 1975, 1995 มหาวิทยาลัยเนวาดา ลาสเวกัส 1 1990 มหาวิทยาลัยเท็กซัส เอลแพโซ 1 1966 มหาวิทยาลัยยูทาห์ 1 1944 มหาวิทยาลัยวิลล่าโนว่า 1 1985 มหาวิทยาลัยวิสคอนซิน 1 1941 มหาวิทยาลัยไวโอมิง 1 1943

 อ้างอิง 

หมวดหมู่:กีฬาในสหรัฐ
หมวดหมู่:บาสเกตบอล
หมวดหมู่:สถาบันอุดมศึกษาในสหรัฐ